Το ***Blue Star Myconos*** είναι Ελληνικό επιβατηγό/οχηματαγωγό πορθμείο, που αποτελεί τμήμα του στόλου της Blue Star Ferries. Ναυπηγήθηκε το 2005 στα Ναυπηγεία Σκαραμανγκά ως Νήσος Μύκονος για την Hellenic Seaways και τέθηκε σε λειτουργία στην Blue Star Ferries το 2020, με την αγορά της Hellenic Seaways από την Attica Group. Είναι αδελφό πλοίο του *Blue Star Chios*. Ονομάστηκε από τη Μύκονο, νησί της Ελλάδας στο Νότιο Αιγαίο και το όνομά του σε ελεύθερη μετάφραση σημαίνει "Μπλε Αστέρι Μύκονος". Το Blue Star Myconos παραγγέλθηκε αρχικά από τη Strinztis Lines (Σήμερα Blue Star Ferries) και έχει μέγιστη ταχύτητα 28 κόμβους και ταχύτητα πλεύσης (υπηρεσιακή) μεταξύ 25 και 25,4. Οι παροχές του Blue Star Myconos περιλαμβάνουν εστιατόριο, μπαρ και καμπίνες.

Χαρακτηριστικά
--------------

Το Blue Star Mykonos προωθείται από τέσσερις κύριες μηχανές κατασκευής Wartsila και τρεις ηλεκτρογεννήτριες επίσης κατασκευής Wartsila. Διαθέτει επίσης και Stabilizers (σταθεροποιητές πλεύσης) κατασκευής Fincantieri, κυλιόμενες σκάλες και βολβό στην πλώρη ("bulbous bow") για καλύτερη πλεύση. Συνολικά, το πλοίο αποτελείται από από 9 καταστρώματα. Το κεντρικό γκαράζ βρίσκεται στο 3ο κατάστρωμα, με άλλα δύο στα αμπάρια, στα καταστρώματα 1 και 2. Τα γκαράζ επεκτείνονται μέχρι τη μέση του 5ου καταστρώματος, όπου από αυτό το σημείο μέχρι την πλώρη διαθέτει καμπίνες. Στο κατάστρωμα 6 διαθέτει τη ρεσεψιόν, το λογιστήριο και ένα κλειστό σαλόνι ονόματι Aegean Lounge στην πρύμνη, το οποίο διαθέτει καθίσματα αεροπορικού τύπου, καθώς και άλλο ένα στη μέση με ένα κατάστημα ονόματι Agora και το εστιατόριο Self-Service - Snack Bar του πλοίου. Επίσης στο κατάστρωμα 6, πλώρα, βρίσκεται το σαλόνι της Α' θέσεις, το οποίο ονομάζεται Atrium Lounge. Το Atrium Lounge επικοινωνεί με ένα σαλόνι με αριθμημένα καθίσματα ονόματι Panorama Lounge μέσω μιας σκάλας. Στο κατάστρωμα 7 βρίσκονται καμπίνες και ένα σαλόνι VIP. Συνολικά, διαθέτει 104 κλίνες, οι οποίες είναι διανεμημένες σε 31 καμπίνες. Διαθέτει επίσης άλλα δύο σαλόνια, το Rainbow Lounge στο μέσο του πλοίου με καθίσματα αεροπορικού τύπου και το ανοικτό Three Dolphins Bar.

Ιστορικό
--------

### Παραγγελία, ναυπήγηση και δρομολόγηση

Το πλοίο αρχικά προοριζόταν για τη Strintzis Lines, με τη σχεδίαση να την έχει αναλάβει η Φινλανδική Deltamarin, η οποία σχεδίασε και τα αδελφά Blue Star Ithaki, Paros και Naxos. Παρόλο που ουδέποτε ολοκληρώθηκε, το 2004 η Hellenic Seaways αγόρασε το υπό κατασκευή πλοίο, με τις εργασίες αποπεράτωσης στα Ναυπηγεία Σκαραμαγκά να ξεκινούν τον Οκτώβριο από την εταιρία ΜΑΡΕΝΚΟ ΕΠΕ. 10 μήνες μετά, το πλοίο ήταν έτοιμο για τους δοκιμαστικούς πλόες (sea trials), τους οποίους ξεκίνησε την 1η Σεπτεμβρίου του 2005. Στις 14 Σεπτεμβρίου, εγκαινιάστηκε στον Πειραιά. Δύο ημέρες μετά στις 16 Σεπτεμβρίου πραγματοποίησε το πρώτο του ταξίδι προς Χίο και Μυτιλήνη, κενό επιβατών, με το πρώτο του εμπορικό δρομολόγιο να πραγματοποιείται τρεις μέρες αργότερα, στις 19 Σεπτεμβρίου.

Την περίοδο 2014-2015, λόγω των κενών που προέκυψαν στην ακτοπλοϊκή σύνδεση των νησιών του Βορειοανατολικού Αιγαίου, της Καβάλας και των άγονων γραμμών, το πλοίο δρομολογήθηκε στη γραμμή Πειραιάς-Σύρος-Μύκονος-Εύδηλος Ικαρίας-Καρλόβασι Σάμου.

### Μεταφορά στην Blue Star Ferries και προσθήκη των Scrubbers

Στις 14 Ιανουαρίου 2020, ανακοινώθηκε ότι τα Νήσος Μύκονος και Νήσος Χίος θα φορέσουν σύντομα τα σινιάλα (χρώματα) της Blue Star Ferries, έπειτα της αγοράς της Hellenic Seaways από την Attica Group. Τα δύο αυτά πλοία έμοιαζαν πάρα πολύ με τα *"Κορεάτικα"* Blue Star Paros και Blue Star Naxos, ενώ λειτουργούσαν ως επί το πλείστο σε γραμμές της Blue Star Ferries. Τα δύο πλοία μετονομάστηκαν σε Blue Star Myconos και Blue Star Chios, "επιστρέφοντας"-θα λέγαμε-έτσι στην εταιρεία η οποία τα παρήγγειλε, 20 περίπου χρόνια πριν. Κατόπιν, δρομολογήθηκε στη γραμμή Πειραιάς – Σύρος – Μύκονος – Άγιος Κήρυκος – Φούρνοι – Καρλόβασι – Βαθύ – Χίος – Μυτιλήνη – Άγιος Ευστράτιος – Μύρινα – Καβάλα.

Ήδη από το 2019, πολύ πριν μεταφερθεί στην Blue Star Ferries, υπήρχαν σχέδια για εγκατάσταση εξειδικευμένου εξοπλισμού πλυντρίδων καυσαερίων (scrubbers), συσκευών δηλαδή για τον έλεγχο εκπομπών όξινων αερίων (SOx). Έτσι, στις 13 Μαρτίου του 2021, μεταφέρθηκε στο Πέραμα Αττικής για την τοποθέτηση των πλυντρίδων.

Εξωτερικοί σύνδεσμοι
--------------------

* Πληροφορίες για το Blue Star Mykonos στο επίσημο σάιτ της Attica Group

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ε/Γ - Ο/Γ Blue Star Myconos** |

Αναφορές
--------

1. 1 2 3 4  Παπαδόπουλος, Κωνσταντίνος (14 Δεκεμβρίου 2014). «ΝΗΣΟΣ ΜΥΚΟΝΟΣ - Αφιέρωμα στο πλοίο». *Αρχιπέλαγος, Ναυτιλιακή πύλη ενημέρωσης*. Ανακτήθηκε στις 19 Απριλίου 2021.
2. ↑  Η αρχική παραγγελία είχε γίνει από τη Strintzis Lines (πρόδρομος Blue Star)
3. ↑  «Αλλάζουν χρώματα, σινιάλα τα Μύκονος και Χίος». *Αρχιπέλαγος, Ναυτιλιακή πύλη ενημέρωσης*. 14 Ιανουαρίου 2020. Ανακτήθηκε στις 26 Μαρτίου 2021.
4. ↑  «Το μπλε αστέρι στο Blue Star Myconos». *Αρχιπέλαγος, Ναυτιλιακή πύλη ενημέρωσης*. 26 Ιανουαρίου 2020. Ανακτήθηκε στις 25 Ιουνίου 2021.
5. ↑  «Scrubbers σε 8 πλοία τοποθετεί η Attica Group». *Αρχιπέλαγος, Ναυτιλιακή πύλη ενημέρωσης*. 30 Οκτωβρίου 2019. Ανακτήθηκε στις 19 Απριλίου 2021.
6. ↑  «Στο Πέραμα το Blue Star Myconos για Scrubbers». *Αρχιπέλαγος, Ναυτιλιακή πύλη ενημέρωσης*. Ανακτήθηκε στις 19 Απριλίου 2021.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Στόλος της Blue Star Ferries |
| --- |
|  |
| Σε λειτουργία | 

|  |  |
| --- | --- |
| Blue Star | 
1 | 2 | Chios | Delos | Myconos | Naxos | Paros | Patmos |
|  |
| Blue | 
Carrier 1 | Galaxy | Horizon |
|  |
| Εκτός σειράς | 
Διαγόρας |

 |  |
|  |
| Εκτός λειτουργίας | 

|  |  |
| --- | --- |
| Blue Star | 
Ithaki |
|  |
| Blue | 
Aegean | Bridge | Galaxy | Island | Sky |
|  |
| Εκτός σειράς | 
Sea Jet 1 | Sea Jet 2 | Superferry II | Κεφαλονιά |

 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Στόλος των Hellenic Seaways |
| --- |
|  |
| Σε λειτουργία | 

|  |  |
| --- | --- |
| Flyingcat | 
3 | 4 | 5 | 6 |
|  |
| Flying Dolphins | 
XVII | XIX | XXIX |
|  |
| Highspeed | 
4 | Hellenic |
|  |
| Εξπρές | 
Πήγασος | Σκιάθος |
|  |
| Νήσος | 
Ρόδος | Σάμος |
|  |
| Εκτός σειράς | 
Αριάδνη | Άρτεμις |

 |  |
|  |
| Εκτός λειτουργίας | 

|  |  |
| --- | --- |
| Flyingcat | 
1 | 2 |
|  |
| Flying Dolphins | 
XV |
|  |
| Highspeed | 
1 | 2 | 3 | 5 | 6 | 7 |
|  |
| Εξπρές | 
Άδωνις | Αθηνά | Απόλλων | Αφροδίτη | Ολυμπία | Ποσειδών | Σαντορίνη |
|  |
| Νήσος | 
Μύκονος | Χίος |

 |

 |